गया में शादी के दौरान हादसा, कुछ देर के लिए रोकी गईं रस्में; 12 महिलाएं घायल
People were watching Varmala, suddenly the balcony fell; गया में शादी के दौरान हादसा हुआ। वरमाला देखने के लिए बालकनी में महिलाओं की भीड़ जमा हो गई। इस दौरान अचानक बालकनी नीचे गिर गई। इस हादसे में 12 महिलाएं घायल हो गईं।
गया में शादी के दौरान हादसा हुआ। वरमाला देखने के लिए बालकनी में महिलाओं की भीड़ जमा हो गई। इस दौरान अचानक बालकनी नीचे गिर गई। इस हादसे में 12 महिलाएं घायल हो गईं।
हादसे का वीडियो सामने आया है। जहां स्टेज पर दूल्हा-दुल्हन दिखाई दे रहे हैं। दोनों एक-दूसरे को वरमाला पहनाने वाले थे। इस दौरान बगल के घर की बालकनी में क्षमता से ज्यादा लोग जमा हो गए। जिसके कारण निर्माणाधीन मकान की बालकनी टूट कर गिर गई।
मामला जिले के इमामगंज प्रखंड के फतेहपुर गांव का है। जहां 21 मई को शादी के दौरान ये हादसा हुआ। हादसे में घायल महिलाओं का इलाज निजी और सरकारी अस्पताल में चल रहा है।
पहले से ही झुकी थी बालकनी
बताया जा रहा है कि बन रहे घर की बालकनी पहले से झुकी हुई थी। शादी वाली रात ज्यादा वजन पड़ने की वजह से अधिक देर टिक नहीं सकी और गिर गई। बालकनी गिरने का वीडियो सोशल मीडिया पर तेजी से वायरल हो रहा है।
इधर वायरल वीडियो को लेकर फतेहपुर गांव के ग्रामीणों का कहना है कि नानू यादव के घर इमामगंज प्रखंड के सिरपुर पंचायत के मनियम्मा गांव से बारात आई थी। वरमाला की रस्म चल रही थी। इसी दौरान अचानक छत का छज्जा गिर गया। हादसे के बाद मौके पर अफरातफरी मच गई।
थोड़ी देर के लिए रोक दी गई शादी
हादसे में रजिया देवी के पैर और हाथ में गंभीर चोटें आई हैं। वहीं सुमन कुमारी और खुशबू कुमारी के हाथ में गंभीर चोटें हैं। अन्य लोगों को मामूली चोट है। घटना के दौरान अफरातफरी का माहौल बन गया था। हादसे के बाद शादी की रस्मों को रोक दिया गया।
परिजनों और ग्रामीणों की मदद से सभी को अस्पताल में भर्ती कराया गया। सभी घायलों के खतरे से बाहर होने की जानकारी मिलने के बाद शादी की रस्में फिर से शुरू हुईं।
ये खबर भी पढ़िए...
...तो लापरवाही से टूटी थी बालकनी:औरंगाबाद में दुल्हन की बहन बोली- पापा ने मना किया था, लेकिन कोई माना ही नहीं
औरंगाबाद में शादी के दौरान बालकनी टूट गई थी। हादसे में 12 लोग घायल हैं। इनमें 3 की हालत गंभीर है। बताया जा रहा है कि जयमाला के दौरान दुल्हन को ले जाया जा रहा था। तभी 5 सेकेंड बाद ही बालकनी टूट गई। बालकनी में खड़े 12 से ज्यादा लोग खिलौने की तरह नीचे गिर गए।
इसके बाद शादी में मातम पसर गया। दुल्हन की छोटी बहन प्रीति भी रेलिंग के ईंट से चोट लगने व चीख-पुकार से बेहोश हो गई थी। बुधवार को दैनिक भास्कर की टीम जब हरीबारी गांव पहुंची और दुल्हन की बहन से बातचीत की तो उसने आपबीती सुनाई। पूरी रिपोर्ट पढ़ने के लिए यहां क्लिक करिए 